Diari Oficial de la Generalitat Valenciana


Sumari del DOGV 8657, del 16-10-2019 (2019/9716)

RESOLUCIÓ de 10 d'octubre de 2019, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8657

Data del DOGV
:   16-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9716


Data del document
:   10-10-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 10 d'octubre de 2019, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2019/9716]  
  
En data 2 de juny de 2017 es va publicar en el Diari Oficial de la Generalitat Valenciana l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores de les subvencions en matèria de cooperació al desenvolupament (d'ara endavant, Ordre 3/2017).  
En data 23 d'abril de 2019 va ser publicada en el Diari Oficial de la Generalitat Valenciana (DOGV 8533) la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.  
L'apartat 3 de l'article 39 de l'Ordre 3/2017 estableix que «el termini màxim per a dictar i notificar la resolució de concessió de subvencions serà de sis mesos, comptats des de la data de publicació de la convocatòria en el Diari Oficial de la Generalitat Valenciana. Transcorregut aquest termini sense que s'haja dictat i publicat la resolució, les peticions s'entendran desestimades per silenci administratiu».  
S'han habilitat els mitjans necessaris per a complir el termini esmentat, però atesa la complexitat tècnica del procés de comprovació de dades requerides i la realització de la valoració de tots els expedients, esdevé necessària l'ampliació del termini màxim de duració del procediment i, en conseqüència, de la corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
Per tot això, vistos els preceptes exposats, resolc:  
  
Primer  
Ampliar en dos mesos el termini màxim de resolució de la convocatòria de subvencions de la Resolució de 15 d'abril de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema; d'acord amb el que s'estableix en l'apartat 3, de l'article 39, de l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores de les subvencions en matèria de cooperació al desenvolupament.  
  
Segon  
Ordenar la publicació d'aquesta resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no és possible interposar cap recurs.  
  
València, 10 d'octubre de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.